CELEX: 62011CA0228
Language: sl
Date: 2013-05-16 00:00:00
Title: Zadeva C-228/11: Sodba Sodišča (prvi senat) z dne 16. maja 2013 (predlog za sprejetje predhodne odločbe Landgericht Düsseldorf – Nemčija) – Melzer proti MF Global UK Ltd (Pravosodno sodelovanje v civilnih zadevah — Posebna pristojnost v zadevah v zvezi z delikti ali kvazidelikti — Čezmejna udeležba več oseb pri istem nezakonitem dejanju — Možnost določitve krajevne pristojnosti glede na kraj, kjer je storilec, ki ni tožena stranka, povzročil škodo ( „wechselseitige Handlungsortzurechnung“ ))

3.8.2013   
            
            
               SL
            
            
               Uradni list Evropske unije
            
            
               C 225/5
            
         Sodba Sodišča (prvi senat) z dne 16. maja 2013 (predlog za sprejetje predhodne odločbe Landgericht Düsseldorf – Nemčija) – Melzer proti MF Global UK Ltd
   (Zadeva C-228/11) (1)
   
   (Pravosodno sodelovanje v civilnih zadevah - Posebna pristojnost v zadevah v zvezi z delikti ali kvazidelikti - Čezmejna udeležba več oseb pri istem nezakonitem dejanju - Možnost določitve krajevne pristojnosti glede na kraj, kjer je storilec, ki ni tožena stranka, povzročil škodo („wechselseitige Handlungsortzurechnung“))
   2013/C 225/07
   Jezik postopka: nemščina
   
      Predložitveno sodišče
   
   Landgericht Düsseldorf
   
      Stranki v postopku v glavni stvari
   
   
      Tožeča stranka: Melzer
   
      Tožena stranka: MF Global UK Ltd
   
      Predmet
   
   Predlog za sprejetje predhodne odločbe – Landgericht Düsseldorf – Razlaga člena 5(3) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42) – Posebna pristojnost v zadevah v zvezi z delikti ali kvazidelikti – Določitev krajevne pristojnosti za odločanje o odškodninski tožbi v primeru čezmejne udeležbe več oseb pri istem protipravnem dejanju – Možnost določitve te pristojnosti glede na kraj ravnanja povzročitelja škodnega dogodka, ki ni tožena stranka
   
      Izrek
   
   Člen 5(3) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da ne omogoča določitve sodne pristojnosti na podlagi kraja škodnega dogodka, ki se pripisuje enemu od domnevnih povzročiteljev škode, ki ni stranka v sporu, za drugega domnevnega povzročitelja navedene škode, ki ni deloval na območju pristojnosti sodišča, ki odloča o zadevi.
   
      (1)  UL C 211, 16.7.2011.